ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 213 τελικό 
Βρυξέλλες, 17 Μαΐου 1993 
Πρόταση 
ΚΑΝΟΝΙΣΜΟΥ (ΕΟΚ, Ευρατόμ) ΤΟΥ ΣΥΜΒΟΥΛΙΟΥ 
1552/89 για την εφαρμογή της απόφασης 88/376/ΕΟΚ, Ευρατόμ για το 
σύστημα των ιδίων πόρων των Κοινοτήτων 
(υποβληθείσα από την Επιτροπή) 
A 
πρότασης κανονισμού 
που τροποποιεί τον κανονισμό του Συμβουλίου 1552/89 
για την εφαρμογή της απόφασης 88/376/ΕΟΚ 
ΑΙΤΙΟΛΟΓΙΚΗ ΕΚΘΕΣΗ 
Ο κανονισμός (ΕΟΚ) αριθ. 1765/92 του Συμβουλίου της 30ής Ιουνίου 1992, 
για τη θέσπιση καθεστώτος στήριξης των παραγωγών ορισμένων άροτρα ίων 
καλλιεργειών προβλέπει στο άρθρο 10 ότι "οι αντισταθμιστικές πληρωμές 
για τα σιτηρά και για την παραγωγή πρωτεϊνούχων προϊόντων, καθώς και η 
αντιστάθμιση για την υποχρέωση της προσωρινής παύσης καλλιέργειας 
γαιών, καταβάλλονται εντός της περιόδου από 16 Οκτωβρίου έως 31 
Δεκεμβρίου που έπεται της συγκομιδής". 
Σε εφαρμογή των διατάξεων του άρθρου αυτού καθώς και των άρθρων 4 και 5 
του κανονισμού (ΕΟΚ) 729/70 του Συμβουλίου, της 21ης Απριλίου 1970, οι 
αρμόδιες αρχές των κρατών μελών πρέπει να καταβάλουν τις ενισχύσεις 
αυτές κατά τη διάρκεια των μηνών Νοεμβρίου και Δεκεμβρίου, συνεπώς, η 
Επιτροπή πρέπει να επιστρέφει τα ποσά στα κράτη μέλη κατά τον Ιανουάριο 
και Φεβρουάριο που ακολουθούν. 
Τα νέα αυτά μέτρα θα έχουν ως συνέπεια να μεταβληθεί σημαντικά, από το 
1994, ο σημερινός τύπος δαπανών του ΕΓΤΠΕ, τμήματος εγγυήσεων, 
καθόσον εάν εφαρμοστούν πλήρως θα παρατηρηθεί κατά τους δύο πρώτους 
μήνες του οικονομικού έτους και ανάλογα με το έτος, συγκέντρωση του 
40% έως 50% του ποσού των ετήσιων πληρωμών που πραγματοποιούνται στα 
πλαίσια αυτά από την Επιτροπή. Το ποσό αυτό θα υπερβεί κατά πολύ τα 
ρευστά διαθέσιμα του ταμείου της Επιτροπής για την ίδια περίοδο. 
Οι διατάξεις του άρθρου 10 παράγραφος 2 του κανονισμού (ΕΟΚ, Ευρατόμ) 
αριθ. 1552/89 του Συμβουλίου, της 29ης Μαίου 1989 παρέχουν στην 
Επιτροπή τη δυνατότητα να καλέσει τα κράτη μέλη, εάν παραστεί ανάγκη, 
να επισπεύσουν κατά ένα μήνα την εγγραφή των πόρων, εκτός των πόρων ΦΠΑ 
και του συμπληρωματικού πόρου, το προϊόν όμως της εγγραφής αυτής, 
περίπου 1250 εκατ. ECU, δε θα επαρκούσε επί του παρόντος, για να 
καλύψει τις ανάγκες. 
Πρέπει κατά συνέπεια να δοθεί η δυνατότητα στην Επιτροπή να μπορεί, για 
τις ειδικές ανάγκες του ΕΓΤΠΕ, τμήματος εγγυήσεων, να καλεί τα κράτη 
μέλη να επισπεύσουν την εγγραφή στο λογαριασμό της Επιτροπής του ενός ή 
δύο δωδεκάτων των πόρων που προέρχονται από τον ΦΠΑ και των πόρων που 
βασίζονται στο ΑΕΠ. 
Η πρόταση τροποποίησης αφορά το άρθρο 10 του κανονισμού 1552/89 στο 
οποίο πρέπει να προστεθεί μετά το πρώτο εδάφιο της τρίτης παραγράφου 
νέο εδάφιο που θα περιλαμβάνει την απαιτούμενη διάταξη. 
πρότασης κανονιομού 
που τροποποιεί τον κανονισμό του Συμβουλίου 1552/89 
για την εφαρμογή της απόφασης 88/376/ΕΟΚ, Ευρατόμ 
για το σύστημα των ιδίων πόρων των Κοινοτήτων 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και 
ιδίως το άρθρο 209, 
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, 
και ιδίως το άρθρο 183, 
την απόφαση 88/376/ΕΟΚ, Ευρατόμ του Συμβουλίου της 24ης Ιουνίου 1988 
για το σύστημα των ιδίων πόρων των Κοινοτήτων (1), και ιδίως το άρθρο 8 
παράγραφος 2, 
την πρόταση της Επιτροπής (2), 
τη γνώμη του Ευρωπαϊκού Κοινοβουλίου (3), 
τη γνώμη του Ελεγκτικού Συνεδρίου (4), 
Εκτιμώντας: 
ότι η καταβολή των ενισχύσεων που προκύπτουν από την εφαρμογή του 
κανονισμού 1765/92 συγκεντρώνεται κατά κύριο λόγο στους πρώτους μήνες 
του οικονομικού έτους και ότι η Επιτροπή πρέπει να διαθέτει επαρκή 
ταμειακά αποθέματα για να πραγματοποιήσει την πληρωμή αυτή, 
ότι πρέπει να συμπληρωθούν οι διατάξεις σύμφωνα με τις οποίες τα κράτη 
μέλη θέτουν στη διάθεση της Επιτροπής τους ιδίους πόρους των 
Κοινοτήτων 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο πρώτο 
Ο κανονισμός ΕΟΚ, Ευρατόμ αριθ. 1552/89 του Συμβουλίου της 29ης Μαίου 
1989 για την εφαρμογή της απόφασης 88/376/ΕΟΚ, Ευρατόμ, για το σύστημα 
των ιδίων πόρων των Κοινοτήτων, τροποποιείται ως εξής: 
"Αρθρο 10 
Να προστεθεί μετά το πρώτο εδάφιο της τρίτης παραγράφου το κείμενο του 
ακόλουθου εδαφ ίου: 
"Για τις ειδικές ανάγκες που αφορούν την πληρωμή των δαπανών για το 
ΕΓΤΠΕ, τμήμα εγγυήσεων, τα κράτη μέλη δύνανται να κληθούν από την 
(1) ΕΕ αριθ. L 185 της 15.7.1988, σ. 24. 
(2) ΕΕ αριθ. C της 
(3) ΕΕ αριθ. C της 
(4) ΕΕ αριθ. C της 
3 
Επιτροπή να επισπεύσουν κατά ένα ή δύο μήνες την εγγραφή του ενός 
δωδεκάτου του ποσού που προβλέπεται στον προϋπολογισμό στα πλαίσια των 
πόρων ΦΠΑ και του συμπληρωματικού πόρου, εκτός των ιδίων πόρων που 
προβλέπονται για το νομισματικό αποθεματικό ΕΓΤΠΕ (Ευρωπαϊκό Ταμείο 
Προσανατολισμού και Εγγυήσεων), [ για το αποθεματικό για εγγυήσεις 
δανείων και για το αποθεματικό για επείγουσα βοήθεια]. 
Οι διατάξεις που αφορούν την εγγραφή για τον μήνα Ιανουάριο του κάθε 
έτους, που προβλέπονται στο 6ο εδάφιο της παρούσας παραγράφου και οι 
διατάξεις που εφαρμόζονται όταν ο προϋπολογισμός δεν έχει εγκριθεί 
οριστικά πριν από την έναρξη του οικονομικού έτους, και οι οποίες 
προβλέπονται στο 7ο εδάφιο της παρούσας παραγράφου, εφαρμόζονται για 
τις επισπευθείσες εγγραφές". 
"Αρθρο 2 
Ο παρών κανονισμός αρχίζει να ισχύει την επομένη της δημοσίευσης του 
στην Επίσημη Εφημερίδα των Ευρωπαϊκών Κοινοτήτων. 
[Εφαρμόζεται από την 1η Νοεμβρίου 1993] 
Ο παρών κανονισμός είναι δεσμευτικός ως προς όλα του τα μέρη και ισχύει 
άμεσα σε κάθε κράτος μέλος. 
ISSN 0254-1483 
COM(93)213 τελικό 
ΕΓΓΡΑΦΑ 
6R οι 
Apifl. καταλόγου : CB-CO-93-240-GR-C 
ISBN 92-77-55808-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg